Cum se menține în formă Crina Matei la 52 de ani? Vedeta, deși apare destul de rar la evenimente, arată impecabil. Timpul liber și-l petrece cu oamenii dragi și de asemenea, este atentă și la aspectul ei fizic.
Crina Matei a acordat un interviu recent în care a vorbit despre stilul ei de viață, dar și despre activitățile sale. Chiar dacă nu mai apare des la evenimente, asta nu înseamnă că vedeta nu are alte treburi.
Ea le-a povestit celor de la viva.ro că s-a întors recent de la un spectacol și mai mult de atât, este destul de ocupată. Și totuși cum reușește aceasta să se mențină în formă în tot acest timp?
Crina Matei recunoaște că nu ține dietă. Din contră, uneori nu are timp să facă atât de multă mișcare pe cât își dorește. Deși i-ar plăcea să alerge ori să se plimbe, din păcate nu poate să le aibă pe toate.
Și totuși care e secretul din spatele siluetei sale la 52 de ani? Vedeta spune că face ceea ce îi place și că este împlinită cu ea însăși. De asemenea, aceasta nu se uită "peste gard" și se bucură de tot ceea ce are acum.
"Nu țin dietă, dar mi-ar plăcea să am mai mult timp să alerg, să mă plimb, dar nu pot și probabil este mai bine așa. În momentul în care muncești și faci ceea ce îți place ești un om împlinit cu tine.
Nu ai timp să te uiți peste gard și ce bine că nu avem timp să ne uităm peste gard. În timpul acesta pe care Dumnezeu ni l-a lăsat să facem atât cât este posibil, să ne întâlnim cu oameni ne bucură și ne mângâie gândurile", a povestit Crina Matei, în interviul acordat pentru viva.ro.
Ce altceva s-a mai schimbat în viața vedetei și de ce nu mai apare des la evenimente? Crina Matei spune că nu mai are timp. Iar în general, când este liberă, preferă să stea doar cu oamenii apropiați și nicidecum să iasă.
"Pentru că, așa cum îți spuneam, nu prea mai avem timp. Așa, oricine resimte, s-a comprimat foarte mult timpul și atunci când avem un pic de răgaz, încercăm să îl petrecem cu cei mai apropiați. Nu prea mai avem timp", a mai dezvăluit aceasta.